39. schôdza NR SR - 12.deň - A. dopoludnia
Dátum: 2025-09-26
Poslanec: Plevíková, Zuzana (SMER - SD)
Druh vystúpenia: Vystúpenie v rozprave

zaangažovaní v týchto protestoch. Organizovali sa jednoducho protesty proti vedeniu rezortu aj kultúry, aj spravodlivosti - o tom audite budem ešte hovoriť -, keďže strácali finančné zázemie. A pamätáme si teda, že keď sme odvolávali z funkcie podpredsedu Národnej rady Michala Šimečku, že prečo? Z akých dôvodov? Boli to závažné podozrenia z čerpania štátnych dotácií osobami, ktoré sú lídrovi Progresívneho Slovenska blízke. A aj z manipulácie pri prideľovaní dotácií. Progresívne Slovensko si chráni iba svoje finančné záujmy rodiny. Boli to vážne podozrenia z nezákonného konania, netransparentného a manipulácie pri prideľovaní štátnych dotácií Nadácii Milana Šimečku, otec Michala Šimečku, ktorý je veľmi politicky zaangažovaný človek, v ktorej pôsobí, v správnej rade, Peter Šimečka, strýko Michala Šimečku, občianske združenie Projekt Forum, ktoré je podľa mňa veľmi známe, aktuálne. Jediný štatutárny orgán je Marta Šimečková, mama Michala Šimečku, a občianske združenie Body, kde jediný štatutárny orgán je Soňa Ferienčíková, partnerka Michala Šimečku. Ministerstvo spravodlivosti vydalo aj v súvislosti s týmto audit. Tridsať sedem žiadostí zaradených do hodnotenia boli v rozpore so zákonom. Ale boli akože úspešné. Samozrejme, títo všetci ľudia, ktorí pobrali tieto dotácie, zvaľovali vinu na tých úradníkov, ktorí tam akože boli. Keď sa tu aj hovorí, že sa zasahuje do rodiny a že oni nie sú politicky zaangažovaní, Michala Šimečku, staršieho, asi nemusím predstavovať, ale Soňa Ferienčíková ako ona bola zakladajúca členka Progresívneho Slovenska, takže viete, vidíme tu určité prepletenie aj v tomto a bol to naozaj veľký konflikt záujmov. Tu sa tak vtedy prešpekuloval celý systém a využili sa zamestnanci daných ministerstiev, ktorí na to majú, samozrejme, samotný podiel viny, pre svoje potreby a na to, aby sa získali peniaze do ich rodinnej kasičky. No a, samozrejme, jedna veľmi aktívna súčasná poslankyňa Zora Jaurová aj v tomto pomohla tejto rodinnej firmičke a sama bola v rôznych hodnotiacich komisiách, ktoré pracovali pri predovšetkým Fonde na podporu umenia. Pekný konflikt záujmov! Už vtedy keď sa odvolával bývalý podpredseda Národnej rady. Navyše Európska komisia už podľa medializovaných správ začala vôbec exekučné konanie. Je vedené voči Marte Šimečkovej na sumu vyše 113-tisíc eur kvôli nedostatočnému zdokladovaniu použitých prostriedkov. To nie je desať euro, sto euro, tisíc euro. To je fakt veľký obnos peňazí. Ja si ešte pamätám, že keď sa snažili obhájiť tieto skutočnosti, tak vyťahovali tu nejakú tabuľku, zoznam dotácií, aby mojich kolegov, koaličných poslancov nejako pošpinili, že aj oni žiadali dotácie. Lenže tie dotácie boli prideľované pre obce, mestá alebo pre školy. To znamená, že starostovia, primátori a rektori vysokých škôl žiadali dotácie na to, aby mohli budovať a aby pre tú spoločnosť naozaj niečo priniesli. Takže tieto výhovorky vtedy boli úplne scestné. No a aktuálne, prečo sme tu a aj to, čo sa týka tohto navrhnutého uznesenia, tak bolo to, čo bolo už opakované, ja to iba v skratke zopakujem, že občianske združenie Projekt Forum, ktorého štatutárkou je už Marta Šimečková, na ten istý projekt Stredoeurópske fórum 2021 požiadala tou istou faktúrou tri rôzne inštitúcie, ministerstvo spravodlivosti, ministerstvo kultúry a Fond na podporu umenia. To spolu predstavuje sumu 130-tisíc euro. Tiež podpisovala pani Šimečková ako žiadateľka, že nečerpá finančné prostriedky z iných verejných zdrojov, čo bolo úplne že klamstvo a popri tom zase pani poslankyňa, známa, Zora Jaurová uvádzala ako poskytovateľ účtovných služieb, pričom v minulosti sa v tejto firme veľmi angažovala a je to prepojené skrz na skrz. Okrem iného tu chcem aj spomenúť, že prečo tieto mimovládky a títo poslanci, ktorí sú napojení na mimovládky, veľmi protestovali proti ruskému zákonu, ktorý nazvali vlastne proti, že je to ruský zákon, a zvolávali tieto protesty. No a tento návrh zákona jediné, čo mal, stransparentniť, odkiaľ mimovládnym organizáciám putujú finančné prostriedky, takže môžeme si úplne v kľude naozaj povedať a myslím, že je to už každému zrejmé, že poslanci Progresívneho Slovenska, veľká, obrovská časť opozície je extrémne napojená na mimovládne organizácie, na mimovládne organizácie, ktoré zvolávajú tieto dané protesty, ktoré kryjú tieto svoje manipulácie v dotáciách a grantoch a využívajú občanov Slovenskej republiky. Toto uznesenie, ktoré je navrhnuté, nie je len politické gesto, ale je to reálny nástroj, aby každý občan videl a aby sa všetko prešetrilo auditom pomocou komisie, ak sa niečo zneužíva. Musí to byť odhalené a potrestané. Ono je pravda, že kto je nevinný, by sa nemal báť. No očividne opozícia sa veľmi bojí aj tohto uznesenia, aj komisie, ktorá by mala byť zriadená. Tu nejde o to, že by sa kryla konsolidácia, ono sa to v podstate ani kryť nedá, pretože aj to sa dotýka určite občanov. Myslím, že tu bolo aj viackrát spomenuté, že komu, kvôli komu sa tu konsoliduje. Ale povedzme si úprimne, nemohli iné mimovládne, mimovládne organizácie alebo iné organizácie, ktoré naozaj pomáhajú spoločnosti, ktoré pomáhajú naozaj ľuďom, zvieratám, dostať tieto státisíce euro? Také, čo naozaj v skutočnosti pomáhajú a majú pre spoločnosť prínos. Takže tejto váženej opozícii im ide naozaj iba o ochranu mimovládok, svojich rodín a pijavíc, ktoré sú roky prisaté na štát. Na konci dňa by som navrhla aj Bruselu zriadiť nejakú európsku komisiu na takýto vnútorný audit, ale tam by museli byť skutočne veľmi nezávislí ľudia. Ďakujem.